Våre tariffavtaler gir deg som medlem rettigheter utover det som er regulert i arbeidsmiljøloven: Rett til å bli representert av tillitsvalgte som taler din sak, rett til lokale forhandlinger om lønns- og arbeidsvilkår, bedre betingelser enn loven når det gjelder arbeidstid og overtid, mulighet til å kvalifisere for avtalefestet pensjon (AFP) i privat sektor, rett til diverse korte velferdspermisjoner med lønn, fem ukers ferie, mulighet for full lønn ved sykdom i minst tre måneder per år. Overenskomst er en skriftlig avtale mellom arbeidstakerorganisasjoner og arbeidsgiverorganisasjon eller en enkelt arbeidsgiver om lønns- og arbeidsvilkår.